**Obstarávateľ** Združenie na pomoc ľuďom s mentálnym postihnutím v SR ako verejné obstarávateľ realizuje prieskum trhu na dodanie odborných služieb.

**Obstarávaná služba:**

Výroba videoklipov v rámci projektu Dôstojný život – právo, nie privilégium

**Špecifikácia obstarávanej služby:**

Služba je obstarávaná na obdobie december 2013 až jún 2014 (vrátane), teda na 7 mesiacov. Služba má charakter vykonávania dlhodobej činnosti na úlohách definovaných v projekte Dôstojný život – právo, nie privilégium a špecifikovaných obstarávateľom služby. Spôsob odplaty za realizované služby bude dojednaný s vybraným uchádzačom a bude zmluvne ošetrený.

**Obsah obstarávanej služby je nasledovný:**

Príprava a výroba dvanásť 60-sekundových videí vo formáte vhodnom na uverejnenie v televízii. Rámcový obsah videí:

vo videách budú účinkovať známe mienkotvorné osobnosti, ktoré budú vyjadrovať svoju osobnú skúsenosť s dodržiavaním ľudských práv. Základom obsahu je kampaň, ktorú uchádzači nájdu na: [www.nechcemalemusim.sk](http://www.nechcemalemusim.sk). Navrhované oblasti, v ktorých by mali osobnosti pôsobiť: športovec, novinár, herec, moderátor, sociológ, hudobník, spisovateľ, maliar ...

Víťazný uchádzač v rámci obstarávanej služby zabezpečí:

* prípravu scenárov jednotlivých videoklipov
* oslovenie a zabezpečenie osobností
* výrobu videoklipov (príprava scény, zabezpečenie potrebnej techniky a personálu, obrazová a zvuková úprava do formátov použiteľných v televízii aj na internete)

Dodávateľ bude prípravu scenára a výber osobnosti úzko komunikovať s obstarávateľom.

**Požiadavky na dodávateľa služby:**

Fyzická alebo právnická osoba, ktorej predmet podnikania korešponduje s obstarávanou službou.

Uchádzač k ponuke predloží:

Kópiu dokladu o oprávnení podnikať, z ktorého je jasné, že predmet jeho podnikania korešponduje s obsahom obstarávanej služby.

Cenová ponuka (vrátane DPH) – vo formáte priloženého dokumentu (Cenová ponuka)

**Vylučujúce kritérium:** nesplnenie definovaných požiadaviek

**Rozhodujúce kritérium:** najnižšia cenová ponuka

**Proces výberu dodávateľa:**

Požadované podklady musia byť doručené do sídla obstarávateľa najneskôr do 31.12.2013.

Mailom na adresu: zpmpvsr@zpmpvsr.sk alebo osobne do 16:00 CET na adresu sídla obstarávateľa:

Združenie na pomoc ľuďom s mentálnym postihnutím v SR

Heydukova 25

811 08 Bratislava

Podklady doručte v uzatvorenej obálke opatrenej adresou obstarávateľa, adresou dodávateľa a označením

Prieskum trhu: Videoklipy

Obstarávateľ vyhodnotí doručené podklady a rozhodne o dodávateľovi služby do 10.01.2014

Údaje o víťaznej ponuke budú zverejnené na webe obstarávateľa www.zpmpvsr.sk

V Bratislave, 17.12.2013

 Iveta Mišová

 riaditeľka ZPMP v SR

Prílohy: Cenová ponuka





**Cenová ponuka**

na poskytnutie služby Výroba videoklipov v rámci projektu Dôstojný život – právo, nie privilégium

Názov obstarávateľa: Združenie na pomoc ľuďom s mentálnym postihnutím v Slovenskej republike

Meno dodávateľa:

Adresa dodávateľa:

Cenová ponuka: ............................................................................ (vrátane DPH)

V .............., dňa ................

 podpis



